Missatge: Benvolguts usuaris,Doncs això. La darrera setmana d'agost me n'aniré de viatge a Menorca amb la meua parella. És l'única de les Illes que no he visitat mai. Vaig estar a punt d'anar-hi un parell de vegades, però finalment no va poder ser.Ara mateix l'únic que tinc reservat és l'avió. Per això, òbric aquest fil a fi de rebre consells sobre allotjaments (ens estimaríem més apartament que no hotel, també voldríem saber quines zones de l'illa són millors per a allotjar-s'hi), restaurants, informació sobre cales i platges (ambient, accessibilitat, serveis, aparcament...), indrets bonics, monuments, menjars, begudes, etc.Moltes gràcies de bestreta per la vostra col·laboració  Com de costum, quan torne del viatge obriré un nou fil de sociolingüística estiuenca de pa sucat amb oli Salutacions a tothom

Resposta: No la conec gaire però t'apujo el fil i et recomano visitar els jaciments naviformes i talaiòtics: la Naveta des Tudons, Torralba d'en Salort, Son Catlar o Trepucó són dels més espectaculars i millor conservats.